पुणे : पुणे पुलिस ने करोडों रुपये की कर चोरी और मनी लांड्रिंग के आरोपी हसन अली खान के खिलाफ 2004 में अपने पासपोर्ट के नवीकरण के लिए दी गई गलत जानकारी के मामले में आरोप पत्र दाखिल कर दिया । खान वर्तमान समय में मुंबई की ऑर्थर रोड जेल में बंद है ।पुणे के पासपोर्ट विभाग ने चतु श्रृंगी पुलिस स्टेशन में दिसंबर 2011 में हसन अली के खिलाफ पासपोर्ट में गलत जानकारी देने का मामला दर्ज करवाया था ।
इस साल मार्च में चतु श्रृंगी पुलिस ने हसन अली को एक दिन की कस्टडी में लेते हुए उन से इस बारे में पूछताछ और उन की लिखावट का नमूना भी लिया था ।उस के बाद पिछले हफ्ते पुलिस ने इस मामले में 40 पन्नों की एक चार्जशीट तैयार की थी और उसे पुणे की मजिस्ट्रेट कोर्ट में पुलिस ने पेश किया है ।
इस मामले की जांच कर रहे इंस्पेक्टर सुभाष निकम का कहना है कि हसन अली को उन्ही धाराओं में आरोपी बनाया गया है जो धाराएं एफ़आईआर के दौरान दर्ज की गई थी कोई भी अतरिक्त धारा नहीं लगाई गई है ।पुलिस ने अपने आरोप पत्र में गवाहों के दस्तावेज, सबूत और बयान शामिल किए है ।सूत्रों की माने तो आने वाले दिनों में जल्द ही हसन अली को अदालत में पेश किया जाएंगा।
एफ़आईआर में अली के खिलाफ भारतीय दंड संहिता की धारा 420 (धोखाधड़ी), 467 (जालसाजी) और धारा 10 (3) और भारतीय पासपोर्ट अधिनियम 12 (1) के ताहत मामला दर्ज किया गया है ।शिकायत के अनुसार, खान ने एक पासपोर्ट अपने हैदराबाद में बंजारा हिल्स स्थित आवास के पते पर 2004 में लंदन में भारतीय उच्चायोग की तरफ से जारी किया गया था लेकिन जांच में पता चला की उस पते से हसन अली का कोई संबंध नहीं था।इस मामले में जांच अधिकारी निकम का कहना है।जांच में यह तथ्य सामने आये है कि हसन अली ने जानबूझ कर गलत जानकारी पासपोर्ट में दर्ज करवाई थी । हसन अली की लिखावट ही अब हसन अली के लिए सब से बड़ा सबूत बनने जा रहा है ।
चार्ज शीट बताती है कि खान के पास पासपोर्ट नंबर A9884318 साल 2000 से है जिसे उस ने हैदराबाद पासपोर्ट ऑफिस से बनावाया था । इसी पासपोर्ट के सहारे हसन अली लन्दन गया और लन्दन में अपने पासपोर्ट खो जाने के बाद भारतीय उच्च आयोग ने साल 2004 में हसन अली के लिए एक नया पासपोर्ट जरी किया था ।
7 नवम्बर ,2004 में खान ने पासपोर्ट के नवीकरण के लिए पुणे के पासपोर्ट ऑफिस में एक आवेदन किया था जिसे बाद में उसी साल 24 दिसंबर को जारी किया गया।ठीक उसी समय खान ने चंडीगढ़, गुवाहाटी और पटना से भी अपने लिए पासपोर्ट जारी करवाया था । अली के खिलाफ पासपोर्ट अधिनियम के तहत इन सभी जगहों पर मामला दर्ज करवाया गया है । चार्ज शीट दायर करने के बाद पुणे में जल्द ही मामले में सुनवाई होने की उम्मीद है ।
आगे जानिए हसन अली के एक कबाड़ी से अरबपति बनने की पूरी कहानी ....
hin_Deva hin_Deva hin_Deva hin_Deva hin_Deva hin_Deva hin_Deva